Publication: Magyar Közlöny
Issue: MK-1999-9 (Year: 1999, Number: 9)
Era: 1990-2004
Section: 
Paragraph Index: 16

4. Az e Cikkben biztosított kumuláció csak azokra az anyagokra és termékekre alkalmazható, amelyek az e Jegyzőkönyvben megadottal azonos származási szabályok alkalmazása alapján nyerték el a származó helyzetet. Magyarország, az Európai Közösségek Bizottságán keresztül, a Közösség rendelkezésére bocsátja az 1. bekezdésben hivatkozott más országokkal alkalmazott idevonatkozó megállapodásainak részleteit és az azokban foglalt vonatkozó származási szabályokat. Az Európai Közösségek Bizottsága az Európai Közösségek Hivatalos Lapjában (C sorozat) közzéteszi azt az időpontot, amelytől kezdve az e Cikkben hivatkozott kumulációt alkalmazhatják azok az 1. bekezdésben felsorolt országok, amelyek a szükséges követelményeket teljesítették.”

Source: https://magyarkozlony.hu/hivatalos-lapok/a37671c3b52f7e18169555dbe9e5f17ee4c663d2/dokumentumok/5a6095e17a9e3dd2ad0b0c6063e041834e1d7c07/letoltes